ช่วยสรุปเรื่อง ศูนย์พัฒนานวัตกรรมทางการแพทย์ MIND CENTER (Medical Innovations Development Center)
ศูนย์พัฒนานวัตกรรมทางการแพทย์ MIND CENTER (Medical Innovations Development Center)

Rama Update

ศูนย์พัฒนานวัตกรรมทางการแพทย์ MIND CENTER (Medical Innovations Development Center)
ขึ้นชื่อว่า “นวัตกรรม” แล้ว หลายคนก็คงจะนึกถึงสิ่งใหม่ สิ่งประดิษฐ์ สิ่งที่ล้ำยุค สิ่งที่ทำให้เกิดความก้าวหน้าในอุตสาหกรรมต่าง ๆ ของประเทศ
แล้วจะดีขนาดไหน ถ้ามีนวัตกรรมที่ดีมาใช้ในทางการแพทย์
ศูนย์พัฒนานวัตกรรมทางการแพทย์ หรือ MIND  CENTER  (Medical  Innovations  Development Center) เป็นศูนย์สร้างสรรค์ผลงานนวัตกรรมแห่งใหม่ ที่ผลิตผลงานนวัตกรรมทางการแพทย์เฉพาะ อันเป็นความร่วมมือกันระหว่าง คณะแพทยศาสตร์โรงพยาบาลรามาธิบดี มหาวิทยาลัยมหิดล คณะวิทยาศาสตร์ มหาวิทยาลัยมหิดล และคณะวิศวกรรมศาสตร์ มหาวิทยาลัยมหิดล
ศูนย์พัฒนานวัตกรรมทางการแพทย์  เกิดขึ้นจากแนวคิดในการขับเคลื่อนประเทศไทยตามโมเดลการพัฒนาประเทศไทย 4.0 ของรัฐบาล ที่มุ่งเน้นการพัฒนาวางรากฐานที่สามารถสานต่อการพัฒนาประเทศในระยะยาว 20    ปี   เพื่อนำไปสู่ความมั่นคง มั่งคั่ง และยั่งยืนในการที่จะพัฒนาวิทยาศาสตร์ เทคโนโลยี และนวัตกรรม โดยมียุทธศาสตร์ที่เกี่ยวข้องในด้านสุขภาพและเทคโนโลยีทางการแพทย์ของกระทรวงสาธารณสุข อยู่ในแผนยุทธศาสตร์ด้วย
       ในการจัดตั้งศูนย์พัฒนานวัตกรรมทางการแพทย์นั้น คณะแพทยศาสตร์โรงพยาบาลรามาธิบดี มหาวิทยาลัยมหิดล ได้เป็นหน่วยที่ตั้งสำนักงานของศูนย์  ซึ่งอยู่ที่ชั้นใต้ดิน อาคาร 4  และเมื่อเดือนสิงหาคม 2561 ได้มีพิธีเปิดศูนย์พัฒนานวัตกรรมทางการแพทย์ อย่างเป็นทางการ โดยได้รับเกียรติจาก รัฐมนตรีว่าการกระทรวงวิทยาศาสตร์และเทคโนโลยี เป็นประธานในพิธีเปิด ร่วมด้วย รัฐมนตรีว่าการกระทรวงศึกษาธิการ และรัฐมนตรีช่วยว่าการกระทรวงศึกษาธิการ
ด้วยความร่วมมือระหว่างสถาบันที่เกิดขึ้น ภายใต้การดำเนินงานของทั้ง 3  คณะฯ ของมหาวิทยาลัยมหิดล จะทำให้มีแรงในการสนับสนุนเป็นโครงการศูนย์พัฒนาเครื่องมือแพทย์และนวัตกรรมทางสุขภาพ เป็นแหล่งรวบรวมความรู้ความชำนาญทางด้านต่าง ๆ ทั้งแพทย์ นักวิทยาศาสตร์ และวิศวกร ให้ทำงานร่วมกันอย่างใกล้ชิดเพื่อที่จะสร้าง พัฒนา และทดสอบหุ่นยนต์และเครื่องมือแพทย์ที่มีมูลค่าทางการตลาดและสามารถตอบสนองความต้องการด้านสุขภาพที่สำคัญ และมีเป้าหมายที่จะฝึกฝนการใช้และพัฒนาหุ่นยนต์และเครื่องมือแพทย์ให้กับบุคลากรทางการแพทย์เพื่อเพิ่มการใช้งานในชีวิตจริงและสร้างความเชื่อมั่นในผลิตภัณฑ์ที่ทำในประเทศไทยได้รับการรับรองมาตรฐานสากล และเป็นที่บ่มเพาะความรู้ให้แก่ นักศึกษา วิศวกรชีวการแพทย์ และนักวิจัยในสาขาอื่น ๆ ที่เกี่ยวกับเทคโนโลยีหุ่นยนต์และเครื่องมือแพทย์ต่อไป อีกทั้งเป็นสถานที่ศูนย์กลางเพื่อให้การสนับสนุนมหาวิทยาลัยอื่นในเครือข่ายในภูมิภาคต่าง ๆ ของประเทศไทยในรูปแบบ Hub and Spoke
ศูนย์พัฒนานวัตกรรมทางการแพทย์ จะเป็นศูนย์กลางการให้บริการที่มีคุณภาพ (One stop Service) ในด้านการพัฒนาเครื่องมือและนวัตกรรมทางการแพทย์ ทั้งยังเป็นแหล่งรวบรวมความรู้ความชำนาญทางด้านต่าง ๆ ทั้งแพทย์ นักวิทยาศาสตร์ วิศวกร และภาคเอกชนในการทำงานร่วมกัน ทั้งวิจัย พัฒนา และออกแบบนวัตกรรมในการนำนวัตกรรมเพื่อเพิ่มคุณภาพชีวิตให้แก่ผู้ป่วยและผู้สูงอายุในประเทศไทย รวมทั้งส่งออกต่างประเทศ นอกจากนี้ ศูนย์พัฒนานวัตกรรมทางการแพทย์ ยังเอื้ออำนวยความสะดวกด้านการจดแจ้งทรัพย์สินทางปัญญา ด้านการขายสิทธิ์ (licensing) ด้านการตลาดเชื่อมโยงกับหน่วยงานที่เกี่ยวข้องด้านการสร้างมาตรฐานในการพัฒนาและการทดสอบผลิตภัณฑ์ทางการแพทย์ จัดตั้งเครือข่ายความร่วมมือระหว่างมหาวิทยาลัย และโรงพยาบาลอื่น ๆ  รวมถึงภาคเอกชนในการพัฒนานวัตกรรมเพื่อสร้างความเชื่อมั่นในผลิตภัณฑ์ที่ทำในประเทศไทยที่ผ่านการรับรองตามมาตรฐานสากล เพื่อเพิ่มขีดความสามารถในอุตสาหกรรมเทคโนโลยีนวัตกรรมทางการแพทย์ให้แก่ประเทศไทยรวมทั้ง สนับสนุนวัฒนธรรมการสร้างนักนวัตกรรุ่นใหม่ภายในประเทศให้แก่ นักศึกษา แพทย์ วิศวกรชีวการแพทย์ และนักวิจัยในสาขาต่าง ๆ
           ภายในศูนย์พัฒนานวัตกรรมทางการแพทย์ ประกอบด้วยห้องปฏิบัติการต่าง ๆ ได้แก่ ห้องปฏิบัติการหุ่นยนต์ทางการแพทย์ MedicalROBOT LAB ห้องปฏิบัติการสร้างชิ้นงานทางชีวภาพ BIOFABRICA-TION LAB ห้องปฏิบัติการสร้างชิ้นงาน FABRICATION LAB ห้องปฏิบัติการขึ้นรูป 3 มิติ 3D PRINTING LAB และห้องทดสอบอุปกรณ์ทางการแพทย์กับผู้ป่วย
นวัตกรรมเป็นสิ่งสำคัญในยุคปัจจุบัน เพราะจะช่วยสร้างสรรค์สิ่งใหม่ให้เกิดขึ้น เพื่อสนองตอบต่อการรักษาและการวินิจฉัยผู้ป่วยในทุกระยะของโรค และที่สำคัญที่สุด นวัตกรรมจะช่วยสร้างคน สร้างชาติได้
 

​
ศูนย์พัฒนานวัตกรรมทางการแพทย์ MIND CENTER (Medical Innovations Development Center) ผลิตผลงานนวัตกรรมทางการแพทย์เฉพาะ อันเป็นความร่วมมือกันระหว่าง คณะแพทยศาสตร์โรงพยาบาลรามาธิบดี มหาวิทยาลัยมหิดล คณะวิทยาศาสตร์ มหาวิทยาลัยมหิดล และคณะวิศวกรรมศาสตร์ มหาวิทยาลัยมหิดล

 เป็นแหล่งรวบรวมความรู้ความชำนาญทางด้านต่าง ๆ ทั้งแพทย์ นักวิทยาศาสตร์ และวิศวกร ให้ทำงานร่วมกันอย่างใกล้ชิดเพื่อที่จะสร้าง พัฒนา และทดสอบหุ่นยนต์และเครื่องมือแพทย์ที่มีมูลค่าทางการตลาดและสามารถตอบสนองความต้องการด้านสุขภาพที่สำคัญ และมีเป้าหมายที่จะฝึกฝนการใช้และพัฒนาหุ่นยนต์และเครื่องมือแพทย์ให้กับบุคลากรทางการแพทย์เพื่อเพิ่มการใช้งานในชีวิตจริงและสร้างความเชื่อมั่นในผลิตภัณฑ์ที่ทำในประเทศไทยได้รับการรับรองมาตรฐานสากล และเป็นที่บ่มเพาะความรู้ให้แก่ นักศึกษา วิศวกรชีวการแพทย์ และนักวิจัยในสาขาอื่น ๆ ที่เกี่ยวกับเทคโนโลยีหุ่นยนต์และเครื่องมือแพทย์ต่อไป

 อีกทั้งเป็นสถานที่ศูนย์กลางเพื่อให้การสนับสนุนมหาวิทยาลัยอื่นในเครือข่ายในภูมิภาคต่าง ๆ ของประเทศไทยในรูปแบบ Hub and Spoke  จะเป็นศูนย์กลางการให้บริการที่มีคุณภาพ (One stop Service) ในด้านการพัฒนาเครื่องมือและนวัตกรรมทางการแพทย์ ทั้งยังเป็นแหล่งรวบรวมความรู้ความชำนาญทางด้านต่าง ๆ ทั้งแพทย์ นักวิทยาศาสตร์ วิศวกร และภาคเอกชนในการทำงานร่วมกัน ทั้งวิจัย พัฒนา และออกแบบนวัตกรรมในการนำนวัตกรรมเพื่อเพิ่มคุณภาพชีวิตให้แก่ผู้ป่วยและผู้สูงอายุในประเทศไทย  
สาธารณสุข (public health)